Primăria Giroc atenționează că, zilele acestea, s-au finalizat lucrările de semnalizare rutieră la două dintre cele mai periculoase intersecții din localitate.
Mai exact, la intersecția străzii Narcisei cu strada Orhideea si cu strada Crinului.
Aceste noi semnalizări au scopul de a crește atenția în trafic și, prin urmare, de a reduce numărul accidentelor.
Pe lângă semnalizările existente, s-a adăugat marcajul pe carosabil cu "cedează trecerea", s-au instalat lămpi de avertizare cu LED și oglinzi pentru a îmbunătăți vizibilitatea.
În perioada următoare vor continua astfel de acțiuni în zonele cu probleme și vom începe și montarea limitatoarelor de viteză – mai susține Primăria Giroc Timiș.